



PREKIŲ PIRKIMO-PARDAVIMO SUTARTIES SPECIALIOSIOS SĄLYGOS



	Sutarties pavadinimas
	Keleivių informavimo švieslentės viešojo transporto stotelėse

	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	Utenos rajono savivaldybės administracija

	
	1.1.2. Juridinio asmens kodas
	188710442

	
	1.1.3. Adresas
	Utenio a. 4, LT-28503 Utena

	
	1.1.4. PVM mokėtojo kodas
	Ne PVM mokėtoja

	
	1.1.5. Atsiskaitomoji sąskaita
	

	
	1.1.6. Bankas, banko kodas
	

	
	1.1.7. Telefonas
	+370 389 61600

	
	1.1.8. El. paštas
	info@utena.lt

	
	1.1.9. Šalies atstovas
	Administracijos direktorius

	
	1.1.10. Atstovavimo pagrindas
	Utenos rajono savivaldybės administracijos nuostatai

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)


	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą
	Strateginio planavimo ir investicijų skyriaus vyr. specialistė Aida Diržauskienė, tel. +370 389 43516, el. paštas aida.dirzauskiene@utena.lt
Strateginio planavimo ir investicijų skyriaus vedėja Romualda Serbentienė, tel. +370 389 64049, el. paštas romualda.serbentiene@utena.lt 

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Tiekėjas įsipareigoja Sutartyje numatytomis sąlygomis perduoti Pirkėjui Prekes (toliau – Prekės) ir suteikti paslaugas (toliau - Paslaugos). Prekės apima: 17 vnt. elektroninio rašalo (angl. E-ink) technologijos keleivių informavimo švieslentes su baterijomis (techninė įranga) ir programinę įrangą, reikalingą keleivių informavimui Utenos rajono savivaldybės viešojo transporto stotelėse užtikrinti. Paslaugos apima: techninės įrangos montavimą ir sistemos įdiegimą, testavimo ir mokymo procedūras prieš sistemos paleidimą į eksploataciją, 60 (šešiasdešimt) mėnesių trukmės sistemos priežiūros ir palaikymo paslaugą.
Išsamus Prekių ir Paslaugų aprašymas ir kiti reikalavimai tiekiamoms Prekėms ir Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 3 „Pasiūlymas“.

	3.2. Pirkimo pavadinimas ir numeris
	Keleivių informavimo švieslentės viešojo transporto stotelėse, Nr.

	3.3. Informacija apie Europos Sąjungos lėšomis finansuojamą projektą arba kitą projektą
	Europos Sąjungos lėšomis bendrai finansuojamas projektas Nr. 29-111-P-0001 „E-bilieto ir keleivių informavimo sistemos diegimas
Utenos miesto viešajame transporte“


	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1.  Prekių pristatymo terminas, kai Prekės pristatomos vienu kartu
	Tiekėjas įsipareigoja pristatyti Prekes (visą Prekių kiekį) ir suteikti su Prekėmis susijusias Paslaugas (prekių montavimą ir sistemos įdiegimą, testavimo ir mokymo procedūras prieš sistemos paleidimą į eksploataciją) per 12 (dvylika) mėnesių Techninėje specifikacijoje nustatytomis sąlygomis. 
Tiekėjas įsipareigoja keleivių informavimo švieslenčių viešojo transporto stotelėse (techninės įrangos) ir programinės įrangos aptarnavimą ir sistemos priežiūrą suteikti nepertraukiamai ne trumpiau kaip 60 (šešiasdešimt) mėnesių nuo švieslenčių eksploatavimo pradžios.

	4.2. Prekių (ar jų dalies) pristatymo termino pratęsimas
	Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 5 (penkias) darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik vieną kartą ir tik minėtų aplinkybių egzistavimo laikotarpiui, bet ne ilgiau nei 6  (šešių) mėnesių laikotarpiui. 

	4.3. Užsakymų teikimo tvarka
	Netaikoma

	4.4. Dėl minimalios užsakymo vertės / apimties
	Netaikoma

	4.5. Kartu su Prekėmis pateikiami dokumentai 
	Kartu su Prekėmis pateikiami šie dokumentai: 
1) Prekių perdavimo-priėmimo aktas;
2) Prekės techninis aprašymas ir montavimo schema;
3) Prekės naudojimo ir administravimo vadovai.
4) Aplinkos apsaugos kriterijus pagrindžiantys dokumentai, nurodyti Specialiųjų sąlygų 13.1 p.
Tiekėjui nepateikus nurodytų dokumentų, laikoma, kad su Prekėmis susijusios paslaugos ir (ar) Prekės neatitinka Techninėje specifikacijoje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuotos kainos kainodara

	5.2. Pradinės Sutarties vertė ir Sutarties kaina, kai taikoma fiksuotos kainos kainodara




	Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). 
PVM sudaro (nurodyti sumą skaičiais) Eur, (nurodyti sumą žodžiais).
Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM.
Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) su Prekėmis susijusių paslaugų apimtį.

	5.3. Sutarties kainos perskaičiavimas taikant peržiūros taisykles
	Sutarties kaina bus perskaičiuojama:
5.3.1. dėl PVM tarifo pasikeitimo;
5.3.2. netaikoma;
5.3.3. dėl kainų lygio pokyčio;
5.3.4. netaikoma.

	5.3.1. Sutarties kainos peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių su Prekėmis susijusių paslaugų Sutartyje nurodytai kainai (toliau – Prekių kaina), Sutarties kaina perskaičiuojama nekeičiant Prekių kainos be PVM. 

Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina taikoma (-as) už tą Prekių dalį, kurios bus tiekiamos nuo Susitarime nurodytos dienos.

	5.3.2. Sutarties kainos peržiūra dėl kitų mokesčių, lemiančių Prekių kainos pokytį, pasikeitimo
	Netaikoma

	5.3.3. Sutarties kainos peržiūra dėl kainų lygio pokyčio
	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po  6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 (penkis) procentus. Sutarties peržiūra atliekama ne rečiau kaip kas  6 (šeši) mėnesiai. 
5.3.3.2. Sutarties kaina peržiūrima tik tai Sutarties daliai, kuri nėra išpirkta, t. y. Prekėms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra. 
5.3.3.3. Jeigu Prekių teikimas vėluoja dėl Tiekėjo kaltės, uždelstų pristatyti Prekių kaina  nėra perskaičiuojama dėl kainų lygio kilimo (gali būti mažinama, tačiau negali būti didinama). 
5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo. 
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, Vartojimo prekių ir paslaugų indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę. 
5.3.3.6. Nauja Sutarties kaina apskaičiuojama pagal žemiau pateiktą formulę: 
 , kur a – kaina  (Eur be PVM)) (jei peržiūra jau buvo atlikta, tai po paskutinio perskaičiavimo) 
a1 – perskaičiuota (pakeista) kaina (Eur be PVM) 
k – pagal vartotojų kainų indeksą (pasirinkti bendrą „Vartojimo prekių ir paslaugų“), apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas (pasirinkti bendrą „Vartojimo prekių ir paslaugų“).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirinkti bendrą „Vartojimo prekių ir paslaugų“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudoto paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuota kaina „a1“ suapvalinama iki dviejų skaitmenų po kablelio. 
5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija (nurodyti kitą Pirkėjo prašomą informaciją, dokumentaciją). Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties kainą gavimo dienos. 
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos peržiūra dėl kainų lygio pokyčio pagal Prekių grupių kainų pokyčius
	Netaikoma

	5.4. Sutarties kainos apskaičiavimas taikant kiekio (apimties) keitimo taisykles
	Netaikoma

	5.5. Atsiskaitymo su Tiekėju terminas ir tvarka
	5.5.1. Atsiskaitymo pagrindas: Pirkėjas už Prekes ir su jomis susijusias Paslaugas (įskaitant montavimą, diegimą, mokymus bei 60 mėnesių techninės įrangos aptarnavimą ir sistemos priežiūrą)sumoka Sutarties kainą.
5.5.2. Mokėjimo sąlygos: Mokėjimas vykdomas Tiekėjui tinkamai įvykdžius šias sąlygas:
5.5.2.1. Pristačius visas Prekes, jas sumontavus, įdiegus programinę įrangą ir atlikus testavimo bei mokymo procedūras;
5.5.2.2. Šalims pasirašius galutinį Prekių ir su jomis susijusių paslaugų perdavimo–priėmimo aktą;
5.5.2.3. Tiekėjui pateikus Pirkėjui tinkamai įformintą sąskaitą faktūrą.
5.5.3. Mokėjimo terminas: Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo visų 5.5.2 punkte nurodytų sąlygų įvykdymo ir Sąskaitos gavimo dienos.
5.5.4. Aptarnavimo paslaugų įskaičiavimas: Šalys susitaria, kad į Sutarties kainą įskaičiuotos 60 (šešiasdešimt) mėnesių sistemos aptarnavimo ir priežiūros paslaugos. Visa Sutarties kaina apmokama po sistemos paleidimo į eksploataciją ir jos priėmimo pagal Sutarties sąlygas. Tiekėjas įsipareigoja po sistemos paleidimo 60 mėnesių teikti techninės įrangos aptarnavimo ir sistemos priežiūros paslaugas, už kurias papildomas atlygis nemokamas.


	5.6. Avansas
	Netaikoma

	5.7. Avanso užtikrinimas
	Netaikoma

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	6.1.1. Prekėms, ir jų montavimo darbams nustatomas garantinis terminas, kuris yra 60 (šešiasdešimt) mėnesių. Garantinis terminas skaičiuojamas nuo Prekių perdavimo–priėmimo akto pasirašymo dienos. 
6.1.2. Baterijoms suteikiamas garantijos terminas, kuris yra 
60 (šešiasdešimt) mėnesių. Garantinis terminas skaičiuojamas nuo Prekių perdavimo–priėmimo akto pasirašymo dienos.

	6.2. Garantinė priežiūra
	Garantinės priežiūros tvarka nustatyta Bendrųjų sąlygų 7 skyriuje.

	6.3. Kokybinių kriterijų įgyvendinimo ir tikrinimo tvarka
	Netaikoma

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 4 „Sutarties vykdymui pasitelkiami subtiekėjai ir (ar) specialistai“.

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda);
Pirmo pareikalavimo banko garantija arba 
Draudimo bendrovės laidavimo draudimu.


 

	8.2. Sutarties įvykdymo užtikrinimo galiojimo terminas
	Sutarties įvykdymo užtikrinimo galiojimo terminas turi būti ne trumpesnis nei Tiekėjo prievolių įvykdymo terminas, nurodytas Specialiųjų sąlygų 4.1 punkte.

	8.3. Sutarties įvykdymo užtikrinimo pateikimas 
	Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Pirkėjui 10 (dešimt) procentų nuo Pradinės Sutarties vertės be PVM nurodytos Specialiųjų sąlygų 5.2 punkte, dydžio pirmo pareikalavimo banko garantiją arba draudimo bendrovės laidavimo draudimo raštą, atitinkančius Bendrųjų sąlygų 10 skyriaus reikalavimus. Esant poreikiui, gavus Tiekėjo prašymą, šis terminas gali būti pratęstas Šalių suderintam terminui.

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.   

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM.
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos, kainos be PVM.
9.2.3. Tiekėjas privalo sumokėti Pirkėjui netesybas per 14 kalendorinių dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 2 (dviejų) procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. 
9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 2 (dviejų) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	500,00 Eur (penki šimtai Eur ir 00 ct) už kiekvieną atvejį.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	2000,00 (du tūkstančiai Eur ir 00 ct) už kiekvieną atvejį.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	500,00 Eur (penki šimtai Eur ir 00 ct) už kiekvieną atvejį.

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	2000,00 (du tūkstančiai Eur ir 00 ct) už kiekvieną atvejį.

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	0,5 (penkios dešimtosios) procento dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte.

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma






	9.10. Kitos netesybos
	Netaikoma


	10. ESMINĖS SUTARTIES SĄLYGOS

	10.1. Esminės Sutarties sąlygos
	 Esminė sutarties sąlyga laikoma sutarties specialiųjų sąlygų 4.1 p. numatytas prekių pristatymo terminas. 

	10.2. Dideli arba nuolatiniai esminės Sutarties sąlygos vykdymo trūkumai
	Dideliu arba nuolatiniu Sutarties specialiųjų  sąlygų 10.1 p. numatytos esminės sutarties sąlygos vykdymo trūkumu bus laikomas prekių pristatymo termino vėlavimas, trunkantis ilgiau kaip 30 (trisdešimt) kalendorinių dienų.

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas Sutarties įvykdymo užtikrinimas. Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 77  (septyniasdešimt septyni) mėnesiai.                                                                                                                                                                                                                                                                                                                                                                                                                                    

	11.2. Sutarties galiojimo termino pratęsimas
	Šalių abipusiu rašytiniu Susitarimu tomis pačiomis sąlygomis Sutarties galiojimo terminas gali būti pratęsiamas tokiam pačiam terminui, kokiam pratęsiamas Prekių pristatymo terminas. 

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai

	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;
12.2.2.  jeigu Tiekėjas pažeidžia Prekių pristatymo terminą ir priskaičiuotų netesybų už vėlavimą suma viršija 2 (du) proc. Pradinės Sutarties vertės.


	13. APLINKOSAUGINIAI IR SOCIALINIAI KRITERIJAI (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos)

	13.1. Aplinkosauginių kriterijų nustatymo teisinis pagrindas
	Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508  „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau - Aprašas) 4.4.4 punkte nustatytas sąlygas perkamai įrangai: 
„4.4.4.2. prekei <...> naudoti sunaudojama mažiau elektros energijos <...>“ - tiekėjas pateikia informaciją apie siūlomų švieslenčių numatomą energijos suvartojimą bei taikomas energijos taupymo priemones (pvz., automatinį ryškumo reguliavimą, energijos taupymo režimus, efektyvius LED modulius ar kitas priemones);
„4.4.4.4. prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“ - švieslentės turi būti suprojektuotos taip, kad baterijas būtų galima pakeisti nekeičiant visos įrangos. Tiekėjas pateikia gamintojo techninę dokumentaciją, patvirtinančią baterijų keitimo galimybę;
„4.4.4.5. prekė, virtusi atliekomis, tinka paruošti pakartotinai naudoti ar perdirbti“ – tiekėjas pateikia deklaraciją, kad pasibaigus eksploatavimo laikui švieslentės ir jų komponentai gali būti surenkami, demontuojami, pakartotinai naudojami ir (ar) perdirbami pagal Elektros ir elektroninės įrangos bei jos atliekų tvarkymo taisyklių, patvirtintų Lietuvos Respublikos aplinkos ministro 2004 m. rugsėjo 10 d. įsakymu Nr. D1-481 (Lietuvos Respublikos aplinkos ministro2005 m. rugpjūčio 16 d. įsakymo Nr. D1-395 redakcija), reikalavimus.
Jeigu Prekės (švieslenčių sudedamosios dalys) tiekiamos antrinėse pakuotėse, jos turi atitikti pakuotėms nustatytus minimalius aplinkos apsaugos kriterijus, nustatytus Aprašo II priedo II skyriuje „Pakuotės“.
Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.


	13.2.  Su perkamomis Prekėmis susiję socialiniai kriterijai
	Netaikoma

	14. BENDRŲJŲ SĄLYGŲ PAKEITIMAI IR PAPILDYMAI

	
	

	14.1. 
	(pildyti jei keičiamas Sutarties Bendrųjų sąlygų punktas, jį išdėstant nauja redakcija):
Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija: ____.

	14.2.
	(pildyti jei papildomos Sutarties Bendrosios sąlygos naujomis nuostatomis):
Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti: ________.

	14.3.
	(pildyti jei išbraukiamas Sutarties Bendrųjų sąlygų atitinkamas punktas:
Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: _____.

	14.4.
	(pildyti jei nustatomos kitokios nei Sutarties Bendrosiose sąlygose nustatytos nuostatos dėl Prekių intelektinės nuosavybės):


	14.5.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

	15. SUTARTIES PRIEDAI

	15.1. Priedas Nr. 1
	Techninė specifikacija 

	15.2. Priedas Nr. 2
	Prekių perdavimo-priėmimo aktas 

	15.3. Priedas Nr. 3
	Pasiūlymas 

	15.4. Priedas Nr. 4
	 

	15.5. Priedas Nr. 5
	 

	

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	Administracijos direktorius Paulius Čyvas
	(nurodomos atstovo pareigos, vardas, pavardė)

	
(parašas)


	
(parašas)



____________


Sutarties priedas Nr. 1
TECHNINĖ SPECIFIKACIJA
1. [bookmark: _Toc209528642]Bendra informacija
1.1. Utenos rajono savivaldybės administracija (toliau – Pirkėjas) vykdo pirkimą „Keleivių informavimo švieslentės viešojo transporto stotelėse“.
1.2.  Pirkimo tikslas – padidinti viešojo transporto informacijos prieinamumą, autobusų stotelėse įdiegiant realaus laiko informacijos švieslentes.
1.3.  Pirkimo objektas – keleivių informavimo sistemos Utenos rajono savivaldybės viešojo transporto stotelėse įdiegimas, apimantis 17 vnt. elektroninio rašalo (angl. E-ink) technologijos keleivių informavimo švieslenčių su baterijomis ir jų veikimui reikalinga programine įranga tiekimą, pristatymą, montavimą, testavimą, naudotojų mokymą, sistemos paleidimą į eksploataciją, taip pat techninės įrangos informacijos valdymo sistemos suteikimą, priežiūrą ir palaikymą visą sutarties galiojimo laikotarpį. Švieslenčių valdymo informacinė sistemai keliami šie uždaviniai: integruoti autobusų eismo tvarkaraščius, paskyras, autobusų GPS pozicijas ir pasitelkiant šiuos duomenis sekti autobusų tvarkaraščių vykdymą ir prognozuoti autobusų atvykimą į stoteles bei valdyti švieslentes, jų veikimą, informaciją švieslentėse. Sistema aptarnauja Utenos miesto stoteles ir jose pateikiama informacija apie Utenos miesto autobusų eismą.
1.4. Sistemos naudotojai: 
1.5. Pirkėjas;
1.6. UAB Utenos autobusų parkas (toliau – vežėjas). 
1.7.  Pirkimo objekto apimtys:
1.7.1. 16 vnt. techninės įrangos montuojamos keleivių laukimo paviljonuose (paviljono pavyzdys pateikiamas techninės specifikacijos priede Nr. 2)
1.7.2. 16 vnt. techninės įrangos montavimo darbų keleivių laukimo paviljonuose;
1.7.3. 1 vnt. techninės įrangos, montuojamos ant atramos ir atrama;
1.7.4. 1 vnt. techninės įrangos, montuojamos ant atramos, montavimo darbai;
1.7.5. 60 mėn. sistemos palaikymo ir priežiūros paslauga (angl. SaaS – Software as a Service).
1.8.  Už statybą ir infrastruktūrą reglamentuojančių leidimų išdavimą atsakingas Pirkėjas.

2. Reikalavimai švieslentėms ir jų montavimui  
2.1. Bendri reikalavimai švieslenčių techninei įrangai. 
2.1.1. Švieslentės turi būti naujos, t. y. nenaudotos ir neatnaujintos (angl. refurbished).
2.1.2. Visos švieslentės turi būti vieno gamintojo arba tiekiamos kaip vientisas gamintojo patvirtintas sprendimas ir valdomos per vieningą valdymo sistemą.
2.1.3. Visų vieno tipo švieslenčių mechaninė, elektros ir elektroninė įranga turi būti vienoda.
2.2. Bendrieji techniniai reikalavimai, keliami švieslentėms:
	Nr.
	Parametras
	Reikalavimai

	2.2.1. 
	Švieslentės technologija
	Švieslentės turi būti elektroninio rašalo (E-Ink) technologijos arba lygiavertės technologijos. Lygiaverte laikoma technologija, kuri užtikrina ne blogesnį matomumą tiesioginėje saulės šviesoje, ne mažesnį matymo kampą ir ne didesnį energijos suvartojimą nei elektroninio rašalo technologija.

	2.2.2.
	Įrengimo vieta
	Atvirame lauke

	2.2.3.
	Veikimo temperatūra
	Pritaikyta dirbti temperatūroje nuo -20°C iki +60°C 

	2.2.4.
	Apsauga nuo vandens ir dulkių
	Ne mažesnė nei IP65 klasė pagal EN 60529 standartą

	2.2.5.
	Smūgių atsparumo klasė
	Ne mažesnė nei IK9 klasė pagal EN 62262 standartą

	2.2.6.
	UV apsauga
	Rėmui ir ekranui naudojama medžiaga turi būti atspari UV spinduliams

	2.2.7.
	Stiklas
	Neblizgus antirefleksiniu arba lygiaverčiu būdu apdorotas stiklas

	2.2.8.
	Matymo kampas 
	Ne mažesnis kaip 140 laipsnių

	2.2.9.
	Ekrano apšvietimas
	Švieslentės ekrano apšvietimas turi būti valdomas centralizuotai, pagal švieslentės montavimo vietą, paros metų ir apšvietimo lauke lygį. Ekranas privalo šviesti visą laiką, kai yra aktuali realaus laiko eismo informacija, kurią reikia atvaizduoti. Naktį, jeigu nevyksta autobusų eismas, ekranas šviesti neprivalo.

	2.2.10.
	Duomenų ryšys
	Švieslentė turi užtikrinti duomenų perdavimą su informacijos valdymo sistema naudojant ne žemesnės kaip 4G mobiliojo ryšio technologiją

	2.2.11.
	Elektros maitinimas
	Švieslentės turi būti maitinamos autonominiu baterijų maitinimo šaltiniu ir jų veikimui neturi būti reikalingas išorinis elektros energijos tiekimas ar saulės baterijos. Turi būti užtikrintas nepertraukiamas švieslenčių veikimas visose įrengimo vietose, nepriklausomai nuo saulės energijos prieinamumo.

	2.2.12.
	Baterijos 
	Baterijos montuojamos į švieslentės korpusą. Jokie išoriniai kabeliai neturi būti matomi ar pasiekiami. Baterijų tarnavimo laikas ne mažiau kaip 5 metai, esant šioms eksploatavimo sąlygoms:
· informacija atnaujinama ne rečiau kaip kas 30 sekundžių;
· duomenų perdavimui naudojamas integruotas 4G ryšys;
· ekrano apšvietimas valdomas pagal nustatytą grafiką;
· švieslentė veikia lauko sąlygomis Lietuvos klimato sąlygomis.
Tiekėjas pasiūlyme turi pateikti baterijų veikimo laiko pagrindimą arba gamintojo deklaraciją.



2.3. Reikalavimai keleivių laukimo paviljonuose montuojamoms švieslentėms:
	Nr.
	Parametras
	Reikalavimai

	2.3.1.
	Švieslentės ekrano dydis
	Aktyvaus ekrano įstrižainė – ne mažesnė kaip 28 coliai (28"), aktyvaus vaizdo atvaizdavimo srities matmenys – ne mažesni kaip 680 × 190 mm.

	2.3.2.
	Švieslentės korpusas
	Ne mažesnis kaip 900x280x90 mm. Korpuso spalva pasirenkama iš standartinės RAL paletės (pavyzdžiui, RAL 7016 ar lygiavertės). Tikslią spalvą Pirkėjas suderina su Tiekėju po sutarties įsigaliojimo, prieš pradedant įrangos montavimą. 

	2.3.3.
	Rezoliucija
	Ne mažesnė kaip 3840 x 1080 

	2.3.4.
	Svoris
	Ne didesnis kaip 20 kg 

	2.3.5.
	Montavimas
	Horizontaliai, prie paviljono lubų ar sienelės



2.4. Reikalavimai ant atramos montuojamoms švieslentėms:
	Nr.
	Parametras
	Reikalavimai

	2.4.1.
	Švieslentės ekrano dydis
	Aktyvaus ekrano įstrižainė – ne mažesnė kaip 13 colių (13"), aktyvaus vaizdo atvaizdavimo srities matmenys – ne mažesni kaip 270 × 200 mm.

	2.4.2.
	Švieslentės korpusas
	Ne mažesnis kaip 400x400x50 mm.  Korpuso spalva pasirenkama iš standartinės RAL paletės (pavyzdžiui, RAL 7016 ar lygiavertės). Tikslią spalvą Pirkėjas suderina su Tiekėju po sutarties įsigaliojimo, prieš pradedant įrangos montavimą.

	2.4.3.
	Rezoliucija
	Ne mažesnė kaip 1600 x 1200 

	2.4.4.
	Svoris
	Ne didesnis kaip 15 kg 

	2.4.5.
	Montavimas
	Horizontaliai, ant atskiro stulpo, kurio aukštis ne mažesnis kaip 2300 mm nuo žemės paviršiaus.



2.5. Reikalavimai švieslenčių montavimui
2.5.1. Paviljone montuojamų švieslenčių montavimo būdas ir tiksli vieta bus derinama po Sutarties įsigaliojimo.
2.5.2. Ant atramos montuojamų švieslenčių montavimo būdas, atramos aukštis ir tiksli vieta bus derinama po Sutarties įsigaliojimo. 
 2.5.3. Tiekėjas privalo į pasiūlymo kainą įtraukti visus švieslentei ir atramai įrengti reikalingus varžtus ir kitus sujungimus, atramą, pamatą ir atramos bei pamato įrengimo kaštus.
2.5.4. Pamato įrengimas. Pamatas įrengiamas pagal švieslenčių, kurias siekiama įsigyti, gamintojo rekomendacijas. Pamato įrengimui turi būti įvertinta montuojamos įrangos konstrukcija, svoris, gruntas ir kiti parametrai, galintys turėti ir daryti įtaką tvirtinimui. 
 2.5.5. Tiekėjas prisiima visą atsakomybę už atramos ir pamato įrengimą, užtikrindamas, kad jie atlaikys numatytą apkrovą ir svorį.
2.5.6. Tiekėjas turi užtikrinti saugų darbą, aplinkos apsaugą bei tinkamas higienos sąlygas darbų vykdymo zonoje, taip pat gretimos aplinkos bei gamtos apsaugą, šalia darbų vykdymo zonos gyvenančių, dirbančių ir judančių žmonių, stotelėje laukiančių viešojo transporto keleivių apsaugą nuo darbų keliamo pavojaus, turi nepažeisti trečiųjų asmenų gyvenimo ir veiklos sąlygų. Darbų vykdymo metu būtina laikytis kelių eismo taisyklių, automašinos neturi būti parkuojamos ant žolės.
2.5.7. Sumontavus švieslentes turi būti atkuriama montavimo metu išardyta ar sugadinta aplinka.
2.5.8. Stotelių, kuriose montuojamos švieslentės, preliminarus sąrašas pateikiamas Techninės specifikacijos priede  Nr. 1. Sutarties vykdymo metu stotelių sąrašas abiejų šalių susitarimu gali būti tikslinamas.
3. Reikalavimai informacijos atvaizdavimui
3.1. Švieslentė turi pateikti ne mažiau kaip 3 artimiausius autobusų atvykimus į stotelę vienu metu.
3.2. Informacija, pateikiama apie kiekvieną išvykimą:
3.2.1. Maršruto numeris;
3.2.2. Kryptis;
3.2.3. Autobuso atvykimo laikas.
3.3. Autobuso atvykimo laikas nurodomas minučių tikslumu, formatu „X min“ arba „<1 min”, kai autobusas atvyksta greičiau nei už 1 minutės.
3.4. Jei nežinomas autobuso atvykimo laikas realiu laiku (trūksta duomenų iš autobuso), pateikiamas tvarkaraštyje nurodytas išvykimo laikas formatu „HH:MM“.
3.5. Švieslentėje turi būti rodomas laikrodis, rodantis vietos laiką minučių tikslumu. Laikas turi būti automatiškai sinchronizuojamas su centrinės informacijos valdymo sistemos laiku ir atitikti Lietuvos laiko juostą, įskaitant automatinį perėjimą į vasaros ir žiemos laiką.
3.6. Maršruto numeris, kryptis ir atvykimo laikas turi būti atvaizduojami taikant dinaminį šrifto dydį, siekiant maksimaliai išnaudoti vietą, t. y. tekstas turi būti pateikiamas didžiausiu galimu šriftu, talpinančiu visą tekstą jo nenukerpant.
3.7. Švieslentėje naudojami šriftai turi palaikyti lietuvių kalbos abėcėlės rašmenis ir užtikrinti teisingą jų atvaizdavimą.
3.8. Visa informacija švieslentėje turi būti pateikiama lietuvių kalba.
3.9. Informacija švieslentėje turi būti atnaujinama ne rečiau kaip kas 30 sekundžių.
4. Reikalavimai duomenų perdavimui
4.1. Duomenų perdavimas į švieslentes turi būti vykdomas naudojant švieslentėje integruotą ne žemesnės kaip 4G mobiliojo ryšio technologiją.
4.2. Tiekėjas užtikrina sklandų, patikimą ir saugų ryšį visą garantinį laikotarpį. Ryšio paslaugas kartu su SIM kortelėmis teikia paslaugos teikėjas, Perkančioji organizacija SIM kortelių nepateiks.
4.3. Duomenų perdavimas tarp švieslenčių ir informacijos valdymo sistemos turi būti vykdomas saugiu ryšio kanalu. Ryšys turi būti organizuojamas uždarame tinkle arba naudojant lygiavertes saugumo priemones, užtikrinančias perduodamų duomenų konfidencialumą, vientisumą ir apsaugą nuo neteisėtos prieigos.
5. Reikalavimai garantijai
5.1. Visai techninei įrangai, įskaitant baterijas, ir jų montavimui turi būti suteikiama 5 metų garantija.
5.2. Garantinis gedimas – visi garantiniu laikotarpiu įvykę sumontuotos įrangos (įskaitant programinę įrangą) ar komponento gedimai, nustatyti atliktų įrengimo darbų ar suteiktų paslaugų trūkumai, nepriklausomai nuo gedimo ar trūkumo tipo ir priežasties, išskyrus:
5.2.1. trūkumus, atsiradusius išimtinai dėl trečiosios šalies veiksmų (pvz., įrangos sugadinimas dėl chuliganiškų paskatų);
5.2.2. trūkumus, atsiradusius dėl nenugalimos jėgos aplinkybių, kurios apibūdintos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“;
5.2.3. gedimus ar trūkumus, atsiradusius dėl pirkėjo veiksmų arba neveikimo (tokiu atveju pareiga įrodyti PO kaltę tenka tiekėjui).
5.3. Visus veiksmus pagal garantinius įsipareigojimus tiekėjas turi atlikti savo sąskaita ir ištekliais, nepriklausomai nuo garantinio gedimo tipo.
5.4. Garantinis terminas pradedamas skaičiuoti nuo priėmimo – perdavimo akto pasirašymo dienos.
5.5. Garantinis švieslentės ar jos komponento gedimas turi būti pašalintas ne vėliau kaip per 10 darbo dienų nuo pirkėjo pranešimo apie gedimą, trūkumus ar defektus gavimo dienos. 
5.6. Garantinio gedimo atveju švieslentė turi būti pataisyta arba pakeista tokia pačia arba kita atitinkančia šios techninės specifikacijos reikalavimus. Išimtinais atvejais šis laikotarpis gali būti pratęstas tiekėjui pateikus termino pratęsimo poreikį įrodančius dokumentus. Tokiu atveju garantinis švieslentės ar jos komponento gedimas turi būti pašalintas ne vėliau kaip per 20 darbo dienų. Termino pratęsimo poreikį įrodančius dokumentus tiekėjas turi pateikti Pirkėjui ne vėliau kaip per 5 darbo dienas nuo pranešimo apie gedimą dienos. Terminas pratęsiamas Pirkėjui patvirtinus.
6. Reikalavimai švieslenčių valdymo informacinei sistemai
6.1. Sistema turi užtikrinti ne mažiau kaip 15 miesto autobusų GPS duomenų priėmimą, apdorojimą ir naudojimą keleivių informavimo tikslais.
6.2. Sistema turi būti pasiekiama interneto naršykle, naudojant HTTPS arba lygiavertį saugų ryšio protokolą.
6.3. Prieiga prie sistemos turi būti suteikiama tik autentifikuotiems naudotojams. Sistema turi palaikyti autentifikavimą naudojant naudotojo vardą ir slaptažodį bei papildomas saugos priemones, tokias kaip dviejų veiksnių autentifikavimas (2FA), „Passkey“ arba lygiavertis autentifikavimo būdas.
6.4. Sistema turi veikti Tiekėjo infrastruktūroje, o Pirkėjui turi būti suteikta teisė naudotis sistema kaip paslauga (angl. Software as a Service (SaaS)).
6.5. Tiekėjas turi užtikrinti nepertraukiamą sistemos veikimą, jos pasiekiamumą ir visų sutartyje numatytų funkcijų veikimą visą sutarties galiojimo laikotarpį.
6.6. Sistema turi suteikti galimybę gauti duomenis naudojant REST API arba kitą lygiavertę programinę sąsają.
7. Reikalavimai autobusų eismo tvarkaraščiams
7.1. Pirkėjas autobusų eismo tvarkaraščius administruoja naudodamas tvarkaraščių valdymo programą „Pikas“. Sistema turi integruoti ir apdoroti autobusų eismo tvarkaraščių duomenis GTFS arba lygiaverčiu formatu.
7.2. Sistema turi kasdien atnaujinti autobusų eismo tvarkaraščius iš nurodyto duomenų šaltinio GTFS arba lygiaverčiu formatu.
8. Reikalavimai autobusų eismo prognozavimui
8.1. Vežėjas autobusų GPS pozicijoms fiksuoti ir stebėti naudoja „Dutrys Tracker“ sistemą. Sistema turi integruoti autobusų GPS pozicijaų duomenis, pateikiamus AMQP standarto žinutėmis, NMEA GPRMC formatu.
8.2. Sistema turi gebėti priimti ir kitų gamintojų, tiekėjų ar informacinių sistemų teikiamus GPS duomenis, pateikiamus AMQP standarto žinutėmis, NMEA GPRMC formatu.

9. Reikalavimai paskyrų valdymui
9.1. Paskyra – tai konkretaus autobuso ir konkrečių reisų susiejimas konkrečiai dienai.
Paskyroms sudaryti vežėjas naudoja „Autoinfa“ programinę įrangą. Vežėjas paskyras sudaro iš anksto, bent vieną dieną prieš jų vykdymą. Sistema turi integruoti paskyras iš Autoinfa sistemos jas importuojant vieną ar keletą kartų per dieną  XML, JSON arba kitu su perkančiąja organizacija suderintu struktūrizuotu formatu (arba per automatinę API  (angl. Application Programming Interface) sąsają).
9.2. Sistema turi suteikti galimybę vežėjui paskyras redaguoti tiesiogiai sistemoje, kuomet keičiant autobusą,  dėl autobuso gedimo, eismo įvykio ar esant bet kokiam kitam pasikeitimui, dėl bet kokios kitos priežasties, vežėjo dispečeris nedelsiant atlieka pakeitimą sistemoje.
10. Reikalavimai autobusų eismo sekimui ir prognozavimui
10.1. Sistema turi naudoti eismo tvarkaraščius, autobusų GPS pozicijas ir paskyras autobusų tvarkaraščių vykdymo sekimui ir prognozavimui.
10.2. Sistema turi realiuoju laiku stebėti autobusų tvarkaraščių vykdymą ir prognozuoti autobusų atvykimo laiką pagal faktinius transporto priemonių buvimo vietos (GPS) duomenis..
10.3. Sistema turi fiksuoti faktinį autobusų tvarkaraščių vykdymą ir saugoti istorinius duomenis ne trumpiau kaip 12 mėnesių..
10.4. Sistema turi pateikti einamos ar pasirinktos istorinės dienos autobusų reisų sąrašą, kurį sudaro ne mažiau kaip:
10.4.1. Maršruto numeris;
10.4.2. Reiso kryptis;
10.4.3. Išvykimo iš pradinės stotelės laikas;
10.4.4. Reisą vykdyti paskirtas autobusas;
10.4.5. Būsena (planuojamas, vykdomas, įvykdytas, nutrauktas). Jei reisas vykdomas, nurodoma paskutinė stotelė ir skubėjimas/vėlavimas sekundėmis. Jei reisas įvykdytas, nurodomas didžiausias skubėjimas ir vėlavimas sekundėmis.
10.5. Pasirinkus konkretų reisą sistema turi pateikti reiso stotelių sąrašą, kurį sudaro ne mažiau kaip:
10.5.1. Stotelės pavadinimas;
10.5.2. Tvarkaraštyje numatytas laikas;
10.5.3. Faktinis laikas stotelėje (jei autobusas jau buvo stotelėje);
10.5.4. Prognozuojamas laikas stotelėje (jei reisas šiuo metu vykdomas ir stotelėje dar nebuvo).
10.6. Sistema turi pateikti autobusų sąrašą, kurį sudaro ne mažiau kaip:
10.6.1. Autobuso numeris;
10.6.2. Autobuso pavadinimas;
10.6.3. Paskutinė gauta autobuso GPS pozicija;
10.6.4. Laikas, kada buvo gauta paskutinė autobuso GPS pozicija;
10.6.5. Autobuso būsena (važiuoja, stovi, išjungtas degimas);
10.6.6. Šiuo metu vykdomas reisas, jei toks yra.
10.7. Sistema turi pateikti stotelių sąrašą, kurį sudaro ne mažiau kaip:
10.7.1. Stotelės pavadinimas;
10.7.2. Stotelės GPS pozicija.
10.8. Pasirinkus konkrečią stotelę sistema turi pateikti einamos dienos stotelės reisų sąrašą, kurį sudaro ne mažiau kaip:
10.8.1. Maršruto numeris;
10.8.2. Reiso kryptis;
10.8.3. Tvarkaraštyje numatytas laikas;
10.8.4. Faktinis laikas stotelėje (jei autobusas jau buvo stotelėje);
10.8.5. Prognozuojamas laikas stotelėje (jei reisas šiuo metu vykdomas ir autobuso stotelėje dar nebuvo).
10.8.6. Reikalavimai prognozavimo kokybei:
10.8.6.1. Sistema turi apskaičiuoti prognozuojamą autobusų atvykimo į stotelę laiką remdamasi GTFS tvarkaraščiais, paskyromis ir realaus laiko GPS duomenimis.
10.8.6.2.  Esant galimybei nustatyti transporto priemonės buvimo vietą ir jos vykdomą reisą, sistema privalo naudoti realaus laiko duomenis prognozuojamam atvykimo laikui apskaičiuoti.
10.8.6.3.  Tiekėjas turi užtikrinti, kad ne mažiau kaip 90 proc. prognozuojamų atvykimų paklaida neviršytų 2 minučių, vertinant maršruto vykdymą įprastomis eismo sąlygomis.
10.8.6.4.  Prognozės tikslumo vertinimui sistema turi kaupti faktinius ir prognozuotus atvykimo laikus bei suteikti galimybę eksportuoti šiuos duomenis CSV, XLSX, XML arba lygiaverčiu formatu analizės tikslais.
10.8.6.5.  Sistema turi kaupti prognozuotų ir faktinių atvykimų duomenis bei sudaryti galimybę eksportuoti šiuos duomenis CSV, XLSX, XML arba lygiaverčiu formatu prognozavimo kokybės analizei.
11. Reikalavimai švieslenčių valdymui ir stebėsenai
11.1. Sistema turi fiksuoti, kaupti ir atvaizduoti duomenis apie švieslenčių būseną, pasiekiamumą ir veikimą.
11.2. Sistema turi pateikti švieslenčių sąrašą, kuriame būtų ne mažiau kaip:
11.2.1. Stotelės pavadinimas;
11.2.2. Stotelės GPS pozicija;
11.2.3. Švieslentės būsena (veikia, neveikia).
11.3. Pasirinkus konkrečią švieslentę sistema turi pateikti švieslentės informaciją, kurią sudaro ne mažiau kaip:
11.3.1. Einamuoju momentu švieslentėje pateikiama informacija;
11.3.2. Baterijos įkrovimo lygis;
11.3.3. Temperatūra;
11.3.4. Švieslentės konfigūracija;
11.3.5. Veiksmų žurnalas (angl. event log).
12. Reikalavimai švieslenčių stebėsenai
12.1. Sistema turi fiksuoti švieslenčių veikimo sutrikimo atvejus ir apie juos informuoti sistemą administruojančius naudotojus.
12.2. Apie švieslentės veikimo sutrikimus naudotojai turi būti informuojami elektroniniu paštu arba kitu lygiaverčiu būdu, suderintu su Pirkėju.
13. Reikalavimai naudotojų valdymui
13.1. Sistema turi neriboti naudotojų ir jų prisijungimų skaičiaus.
13.2. Sistema turi leisti suteikti naudotojams skirtingas prieigos teises pagal kiekvieną funkciją atskirai. 
13.3. Kiekvienas naudotojas gali turėti skirtingas prieigos teises prie sistemos.

14. Aplinkosauginiai reikalavimai

14.1. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508  „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau - Aprašas) 4.4.4 punkte nustatytas sąlygas perkamai įrangai: 
„4.4.4.2. prekei <...> naudoti sunaudojama mažiau elektros energijos <...>“ - tiekėjas pateikia informaciją apie siūlomų švieslenčių numatomą energijos suvartojimą bei taikomas energijos taupymo priemones (pvz., automatinį ryškumo reguliavimą, energijos taupymo režimus, efektyvius LED modulius ar kitas priemones);
„4.4.4.4. prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“ - švieslentės turi būti suprojektuotos taip, kad baterijas būtų galima pakeisti nekeičiant visos įrangos. Tiekėjas pateikia gamintojo techninę dokumentaciją, patvirtinančią baterijų keitimo galimybę;
„4.4.4.5. prekė, virtusi atliekomis, tinka paruošti pakartotinai naudoti ar perdirbti“ – tiekėjas pateikia deklaraciją, kad pasibaigus eksploatavimo laikui švieslentės ir jų komponentai gali būti surenkami, demontuojami, pakartotinai naudojami ir (ar) perdirbami pagal Elektros ir elektroninės įrangos bei jos atliekų tvarkymo taisyklių, patvirtintų Lietuvos Respublikos aplinkos ministro 2004 m. rugsėjo 10 d. įsakymu Nr. D1-481 (Lietuvos Respublikos aplinkos ministro2005 m. rugpjūčio 16 d. įsakymo Nr. D1-395 redakcija), reikalavimus.
Jeigu Prekės (švieslenčių sudedamosios dalys) tiekiamos antrinėse pakuotėse, jos turi atitikti pakuotėms nustatytus minimalius aplinkos apsaugos kriterijus, nustatytus Aprašo II priedo II skyriuje „Pakuotės“.

15. Reikalavimai sistemos priežiūrai ir paslaugų lygiui (SLA)

15.1. Tiekėjas visą (60 mėnesių) paslaugos teikimo laikotarpį privalo užtikrinti sistemos veikimą, priežiūrą, programinės įrangos klaidų šalinimą, saugumo atnaujinimų diegimą ir integracinių sąsajų palaikymą.
15.2. Sistemos pasiekiamumas turi būti ne mažesnis kaip 97 proc. per kiekvieną kalendorinį mėnesį, neįskaitant iš anksto suderintų planinių priežiūros darbų.
15.3. Planiniai sistemos priežiūros darbai turi būti atliekami ne darbo metu ir apie juos Pirkėjas informuojamas ne vėliau kaip prieš 3 darbo dienas.
15.4. Gedimai skirstomi į šias kategorijas:
15.4.1. Kritinis gedimas – gedimas, dėl kurio neįmanoma naudotis visa sistema arba jos pagrindinėmis funkcijomis. Kritiniu gedimu laikoma, kai::
neveikia visa sistema;
neveikia realaus laiko informacijos atnaujinimas visose švieslentėse;
neveikia duomenų gavimas iš GPS, GTFS ar kitų sistemoje naudojamų duomenų šaltinių;
naudotojai negali prisijungti prie sistemos.
15.4.2. Svarbus gedimas – gedimas, dėl kurio sutrinka dalies sistemos funkcijų veikimas, tačiau sistema iš esmės išlieka naudojama. Svarbiu gedimu laikoma, kai:
neveikia viena ar kelios švieslentės;
neveikia atskira sistemos funkcija;
neteisingai arba neišsamiai atvaizduojama informacija.
15.4.3. Nekritinis gedimas – gedimas, kuris neturi esminės įtakos sistemos funkcionalumui ir neužkerta kelio naudotis sistema pagal jos paskirtį. Nekritiniais laikomi nedideli funkcionalumo, naudotojo sąsajos ar vaizdavimo sutrikimai.
15.5. Gedimų šalinimo terminai skaičiuojami nuo momento, kai Tiekėjas gauna informaciją apie gedimą iš Pirkėjo arba automatinėmis sistemos stebėsenos priemonėmis.
15.6. Gedimai turi būti pašalinti per šiuos terminus:
kritinis gedimas – ne vėliau kaip per 8 darbo valandas;
svarbus gedimas – ne vėliau kaip per 3 darbo dienas;
nekritinis gedimas – ne vėliau kaip per 10 darbo dienų arba artimiausio planinio sistemos atnaujinimo metu.
15.7. Tiekėjas privalo užtikrinti GTFS, GPS pozicijų ir paskyrų duomenų integracijų veikimą visą sutarties laikotarpį. Pasikeitus integruojamų sistemų duomenų formatui ar techniniams parametrams, tiekėjas privalo atlikti būtinus sistemos pakeitimus savo lėšomis, jeigu nesikeičia integracijos paskirtis.
15.8. Visos priežiūros, palaikymo, atnaujinimų, klaidų šalinimo ir integracijų palaikymo sąnaudos turi būti įskaičiuotos į 60 mėn. SaaS paslaugos kainą.

16.  Reikalavimai kibernetiniam saugumui

16.1. Visi duomenų mainai tarp švieslenčių, sistemos ir naudotojų turi būti vykdomi naudojant šifruotus ryšio kanalus.
16.2. Sistema turi būti pasiekiama naudojant HTTPS protokolą su galiojančiu TLS sertifikatu.
16.3. Naudotojų slaptažodžiai sistemoje turi būti saugomi naudojant vienkryptį kriptografinį maišos algoritmą.
16.4.  Sistema turi registruoti naudotojų prisijungimus ir svarbiausius sistemos administravimo veiksmus.
16.5. Veiksmų žurnalai (angl. event log) turi būti saugomi ne trumpiau kaip 12 mėnesių.
16.6. Sistema turi suteikti galimybę naudoti dviejų lygių autentifikavimą (2FA).

17.  Reikalavimai duomenų saugojimui ir atsarginėms kopijoms
17.1. Tiekėjas privalo vykdyti sistemos duomenų atsarginių kopijų kūrimą ne rečiau kaip kartą per 24 valandas.
17.2. Atsarginės kopijos turi būti saugomos geografiškai atskiroje vietoje nuo pagrindinės sistemos infrastruktūros arba lygiaverčiu būdu užtikrinant duomenų apsaugą.
17.3. Atsarginės kopijos turi būti saugomos ne trumpiau kaip 30 kalendorinių dienų.
17.4. Leistinas duomenų praradimas (RPO – Recovery Point Objective) negali būti didesnis nei 24 valandos. Esant duomenų praradimui ar sistemos sutrikimui, duomenys turi būti atkurti ne vėliau kaip per 24 valandas nuo incidento nustatymo.

18. Reikalavimai atsarginėms dalims
18.1. Tiekėjas turi užtikrinti pagrindinių techninės įrangos atsarginių dalių prieinamumą ne trumpiau kaip 5 metus nuo techninės įrangos priėmimo-perdavimo akto pasirašymo dienos.
18.2. Atsarginėmis dalimis laikomi ekranai, valdikliai, ryšio moduliai, baterijos ir kiti komponentai, būtini techninės įrangos veikimui atkurti.

19. Duomenų nuosavybė ir perdavimas
19.1. Visi sistemoje kaupiami duomenys, įskaitant GPS duomenis, reisų vykdymo informaciją, prognozavimo duomenis, švieslenčių veikimo duomenis ir veiksmų žurnalus, yra Pirkėjo nuosavybė.
19.2. Pasibaigus sutarčiai arba ją nutraukus, Tiekėjas privalo ne vėliau kaip per 30 kalendorinių dienų perduoti Pirkėjui visus sistemoje sukauptus duomenis struktūrizuotu elektroniniu formatu.
19.3. Duomenys turi būti pateikiami bendriniais ir plačiai naudojamais formatais (CSV, XLSX, XML arba lygiaverčiais formatais).
19.4. Pasibaigus duomenų perdavimo procedūrai ir gavus Pirkėjo patvirtinimą, Tiekėjas privalo ištrinti Pirkėjo duomenis iš savo infrastruktūros, išskyrus teisės aktų nustatytais atvejais privalomus saugoti duomenis.

20. Asmens duomenų apsauga
20.1. Sistema turi būti projektuojama, diegiama ir eksploatuojama laikantis 2016 m. balandžio 27 d. Europos Parlamento ir Tarybos reglamento (ES) 2016/679 (Bendrojo duomenų apsaugos reglamento (BDAR)), Lietuvos Respublikos asmens duomenų teisinės apsaugos įstatymo, Lietuvos Respublikos kibernetinio saugumo įstatymo (kai taikoma) ir kitų taikomų Europos Sąjungos bei Lietuvos Respublikos teisės aktų reikalavimų.
20.2. Sistemoje tvarkomi naudotojų paskyrų duomenys, autentifikavimo duomenys ir veiksmų žurnalai turi būti apsaugoti nuo neteisėtos prieigos, atskleidimo, pakeitimo, sunaikinimo ar praradimo, taikant organizacines ir technines saugumo priemones.
20.3. Prieiga prie sistemos turi būti suteikiama tik autentifikuotiems naudotojams pagal jiems suteiktas teises ir vaidmenis, vadovaujantis minimalių teisių (angl. least privilege) principu.
20.4. Sistema turi registruoti naudotojų prisijungimo, atsijungimo ir reikšmingų administravimo veiksmų įvykius bei saugoti šiuos įrašus ne trumpiau kaip 12 mėnesių, jei teisės aktai ar sutartis nenustato ilgesnio saugojimo termino.
21. Sistemos priėmimo ir perdavimo kriterijai
21.1. Sistema laikoma perduota eksploatacijai tik sėkmingai atlikus priėmimo testavimą.
21.2. Priėmimo testavimo metu turi būti patvirtinta, kad:
21.2.1. sumontuotos ir veikia visos 17 švieslenčių;
21.2.2. duomenys švieslentėse atnaujinami ne rečiau kaip kas 30 sekundžių;
21.2.3. veikia GTFS tvarkaraščių integracija;
21.2.4. veikia GPS duomenų integracija;
21.2.5. veikia paskyrų importavimo ir redagavimo funkcijos;
21.2.6. veikia prognozuojamo atvykimo laiko skaičiavimas;
21.2.7. veikia švieslenčių stebėsena ir būsenų registravimas;
21.2.8. veikia pranešimų apie gedimus siuntimas elektroniniu paštu ar lygiaverčiu su Pirkėju suderintu būdu;
21.2.9. veikia naudotojų autentifikavimo ir teisių valdymo funkcijos;
21.2.10. atliktas sistemos administratorių mokymas.
21.2.11. Pirkėjui perduotos baterijų, ryšio įrangos ir švieslenčių techninės specifikacijos bei gamintojo deklaracijos.
21.3. Pirkėjui perduota techninės įrangos ir sistemos naudojimo bei administravimo dokumentacija turi būti lietuvių kalba.
21.4. Priėmimo-perdavimo aktas pasirašomas tik sėkmingai užbaigus priėmimo testavimą ir pašalinus nustatytus trūkumus.







Techninės specifikacijos priedas Nr. 1


                                                                                                                                    

	Stotelės pavadinimas
	Stotelės koordinatės
	Montavimo vieta

	Aukštakalnio žiedas
	55.5050186, 25.5831554
	Laukimo paviljone

	S. Dariaus ir S. Girėno   
	55.499967, 25.609081
	Laukimo paviljone

	Dauniškio ežeras
	55.5011848, 25.6023025
	Laukimo paviljone

	Dauniškio ežeras
	55.5016333, 25.6021837
	Laukimo paviljone

	Kultūros centras   
	55.5059148, 25.5999577
	Laukimo paviljone

	Kultūros centras   
	55.5057135, 25.6002811
	Laukimo paviljone

	Ligoninė
	55.5103537, 25.5900064
	Laukimo paviljone

	Ligoninė
	55.5103125, 25.5910541
	Laukimo paviljone

	Profesinio mokymo centras  
	55.49290, 25.62945
	Laukimo paviljone

	Miesto sodas
	55.4980117, 25.5994325,3
	Laukimo paviljone

	Turgus  
	55.5014425, 25.6143701
	Laukimo paviljone

	Turgus  
	55.5015725, 25.6147081
	Laukimo paviljone

	Krašuonos progimnazija   
	55.498087, 25.616762
	Laukimo paviljone

	Taikos
	55.5105276, 25.5853821
	Laukimo paviljone

	Dauniškio gimnazija  
	55,51053, 25,60528	
	Laukimo paviljone

	Utenos trikotažas
	55.50710, 25.62836
	Laukimo paviljone

	Miesto sodas
	55.4977991, 25.5983738
	Ant atramos

2026 m.        d. sutarties Nr. 
priedas Nr. 2


(Prekių perdavimo-priėmimo akto formos pavyzdys)


	Pirkėjas:
	

	Tiekėjas:
	

	Objektas:
	

	Sutartis:
	


(data ir Nr.)


PREKIŲ PERDAVIMO - PRIĖMIMO AKTAS 
prie sąskaitos faktūros ______________________________
                                              (data ir Nr.)
	

	
	
m                
	
	
d.


(dokumento išrašymo data)

	Prekės pavadinimas
	Kiekis 
	Kaina, Eur 

	
	
	
	

	
	
	
	

	
	Suma:
	

	
	PVM 21%
	

	
	Iš viso:
	






Perdavė
(Pareigų pavadinimas)		      (Parašas)		                       (Vardas ir pavardė)



Priėmė
(Pareigų pavadinimas)		      (Parašas)		                        (Vardas ir pavardė)

